السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى لا سيما عبده ونبيه المصطفى فصلى الله عليه وسلم. اه اما بعد ايها الاخوة الاحبة ما زلنا مع سورة الحديد. ودورة الم نكن معكم تدبرات في سورة الحديد. ومع
الاية رقم اتنين وعشرين. الاية دي يا جماعة بتيجي على طول مباشرة بعد ايات السبق. بعد ان زهد الله في الدنيا وبين حقيقة الدنيا للناس بعد كده دلهم على الحياة الحقيقية. وانه الدنيا مهما طالت فهي قصيرة. مهما عظمت فهي حقيرة. وانه حقيقة الدنيا دي
كلها انها لعب ولهو كذا. ثم دلنا للحياة الحقيقية والسبيل الي وهي المسابقة في الخيرات. والمسابقة لجنة عرضها كعرض السماوات والارض. ثم بعد ذلك يبين الله لنا حقيقة عظيمة جدا. اسمع الايات دي لان الاية
ممكن تحلات كتير جدا مشاكلك. كتير جدا من الحاجات اللي بتقابلك في الدنيا وانت ما لكش ما عندكش لها تفسير. هو ليه انا بيحصل لي كده؟ هو ليه سمعنا انا بيحصل لي كزا ؟ هو اشمعنى اولادي يعني رغم اني بحافظ عليهم وبجيب لهم مدرسين كويسين وآآ اشمعنى ولادي هم
مستواهم كده وليه ما بيطلعوش الاوائل زي ولاد فلان؟ طيب انا راتبي قد اخويا اربع مرات. طيب وآآ لكن آآ زوجتي تحب تعمل كزا لكن زوجته هو رغم انه فقير. المفروض ان زوجته تتمرض ما بتتمرضش. وانا زوجتي بجيب لها كل اللي عايزاه وعاملة مشاكل كتير. كل الكلام ده فين يا جماعة؟ في الاية اللي معنا
النهاردة اللي هنبدأ بها ما اصاب من مصيبة في الارض ولا في انفسكم الا في كتاب من قبل ان نبرأه. ما اصاب ومن مصيبة اي مصيبة تصيبك. اي مصيبة تصيب انسان على وجه الاخت. دي بقى في الارض او في
الا في كتاب موجودة في كتاب. قالوا الكتاب ده له ايه؟ اول ما خلق الله من مخلوقات خلق ايه؟ حد عارف؟ اول حاجة. القلم فقال له اه كتب. فالعلماء يقول لك كده ان اربع حاجات اه اربع حاجات هم دول ايه؟ اربع حاجات هم مراتب القدر. العلم
والكتابة والمشيئة والخلق. دي مراتب القدر الاربعة. مراتب القدر الايه؟ الاربعة العلم هنا دي مرتبة من مراتب القدر اللي هي الكتابة. تخيل دلوقتي انا برفع ايدي وبنزلها وبتلفت يمين وشمال
قاعد تلعب في ريحتك الجميلة دي يا طارق والشيخ محمود قاعد مربع ايديه والشيخ محمد بيضحك وحط وشه في الارض الكلام ده كله في كتاب اللي هي افعال العباد. مخلوقة ومكتوبة. انا عايزك بس تستوعب دي. لان لو استوعبت دي النهاردة ان انت قعدتك
وحطتك ايد على ايد والكلام ده مكتوبة قبل خلق السماوات والارض بخمسين الف سنة. طيب سمعنا الجملة دي كتير. النهاردة نقف معها بس كده ونحاول نعيش معها شوية. انت عارف يعني ايه مكتوب
يعني فردة ايديا وضمتها دي مكتوبة. ان في اليوم الفلاني كده. طيب ده بالنسبة لمين؟ بالنسبة لسعد شخص. طيب بالنسبة لاهل مصر ميت مليون ان كل واحد دلوقتي اللي نايم على السرير واتقلب الناحية التانية مكتوب. اللي قام خرج وخطى خطوات للمسجد مكتوبة
قاعد دلوقتي بيقول اذكار مكتوب. واللي بيغط في سبات عميق مكتوب. كل ده مكتوب. تخيل! طيب بالنسبة للعالم كله مليار بني ادم بيتحركوا في وقت واحد. فيه ناس دلوقتي عندهم نهار. وفيه ناس دلوقتي عندهم دليل. وفيه ناس ده عندهم دلوقتي ده نص النهار. فيه ناس
بعدنا بكم؟ سبع ساعات. بيننا وبينهم فرق سبع ساعات. يعني هو دلوقتي عنده لسه الساعة اتناشر بالليل. في دول تانية خلاص ده الشمس طلع وقربت آآ تغرب وهكذا الحركات دي كلها في كتاب كل ده مكتوب. وخلي بالك مكتوب امتى
في علم الله السابق قبل خلق السماوات والارض بخمسين الف سنة. كل ده اتكتب؟ اه. اذا كان الموضوع بمهول فاعرف ان ذلك على الله يسير. ده سهل قوي على ربنا. ان ذلك على الله
يسير قدراتنا احنا البشر صعب جدا. انا يعني المدرس بيدخل الفصل وعنده خمسين ستين طالب في الفصل ولا سبعين الف الصغيرة بتاعتنا النموزجية دي. فقاعد قدامه السبعين طالب طبعا بيقعدهم كلهم ساكتين. وطبعا كلهم بيقوموا مستوعبين وفاهمين. وآآ صح
هو معه سبعين طالب. ايه بيطلع هو شادد في شعره وعامل مشاكل جامدة ليه؟ قدامي سبعين طالب. طب اللي قدامه سبعة مليار ده غير المخلوقات اللي احنا ما نعرفش عنها حاجة. ويخلق ما لا تعلمون. وخل بالك كل ده ان ذلك على الله يسير
طيب خلي بالك انه آآ من ضمن المصايب دي ايه؟ واحد اتجوز بقى له خمستاشر سنة وما بيخلفش مشكلتك دي ومصيبتك دي عند الله يسير. واحد محطوط في ضائقة مادية والدنيا ضاقت عليه قوي
ان ذلك عند الله يسير. واحد كان مصاحب واحد اوي. وبعدين اكتشف انه ضحك عليه او نخان مشكلة كبيرة والعشم قتله وبقى له كم يوم مش عارف ينام. ان ذلك عند الله يسير
ده سهل ان ربنا يحل لك مشاكلك دي كلها. واحد بيحب واحدة ونفسه يتجوزها وحاول واشتغل الشغلانة اللي زنه ان الشغلانة دي تأهله انه وراح يصلي في الجامع اللي ابوها بيصلي فيه وصاحب آآ ناس من اصحاب ابوها وعمل كل حاجة وفي الاخر ما اتجوزهاش
ان ذلك على الله يسير. القدر يا جماعة القدر نازل نازل يا ابراهيم صح؟ نزل نازل فمن رضي فله الرضا ومن سخط فعليه السخط. هو القدر كائن كائن. مش احنا قلنا مكتوب اصلا قبل خلق السماوات والارض بخمسين الف سنة؟ طيب يبقى انا
دلوقتي لو ماشي في في الشارع وعربية خبطتني. ايه اللي حصل؟ ده قدر الله. ما لكش فيه دخل. علشان فيه اقدار احنا لنا فيها دخل. يعني واحد مرض له دخل في انه مرض لكن واحد ساقط في امتحان مش دي مصيبة برضو؟ عند الناس اللي بتحس يعني يعني احيانا بتبقى مصيبة
صلوا على النبي. فواحد مثلا سقط في امتحان. ده قدر ودي مصيبة. لكن المصيبة دي هو كان مشارك انه ما حضرش دروس بصوا ما زاكرش ما حضرش محاضراته كان بيقعد في البلياردو وبيدفع فلوس الدروس على يفرقها على اصحابه والكلام ده كله. صح؟ دي مصايب هو له دخل فيها. لكن
كان في مصايف تانية ما لكش دخل فيها. خلاص؟ كل ده مكتوب في كتاب. تزويرتك من الدرس وآآ نادي اللي بتقعد عليه ولا القهوة اللي مش عارف ايه ووالدك اللي بيتعب علشان يجيب لك المصروف. وبعدين في الاخر ياخد فلوس الدروس. الولد من المحل لو كان متفوق جدا
ياخد الفلوس وينزل بقى هنا المنصورة. طب يا ابني بتعمل ايه في المنصورة؟ يقول لك بتفسح وكده. طيب وبعدين كان من الاذكياء فعلا وكان فعلا شهوته اقف وكان بيحب يقرا جدا وبعدين جه في السانوية العامة انا كنت متوقع له يعني انه يرتب على الجمهورية كان دفعتي بالمناسبة الشاهد ان هو عمل ايه
اماني وسبعين في المية. تمانية وايه ؟ ده احنا ما كناش بنيجي فيه حد. ده انا انا فاكر في اعدادي كنت جايب متين اربعة وعشرين بمتين وتمانين وكنت طالع التاني على المدرسة بتاعتنا. فطبعا فرحان ومبسوط. قال لي ده انا جايب متين اربعة وتلاتين ومش طالع اي حاجة على مدرستنا اصلا. انتم ايه مستويات التعبانة اللي عندكم
فالولد فعلا كان مميز. لكن جاب تمانية وسبعين في المية. ليه صحبة سيئة وتضييع للكلام ده. مصايب. ليلة امتحان واقف له شباب قدام البيت بمطاوي. وعايزين ينزلوه عشان يغزوه. ليه؟ اصله مشى مع بنت كانت ماشية مع واحد من مش عارف مين
وبعدين طب الولد مش راضي ينزل. ينادوا كده على والده يا تنزله لنا يا هنولع لك في البيت. اتصلوا بشرطة وطبعا الشرطة جت بسرعة جدا الكلام ده ما يحصلش لحد النهاردة ما راحتش. فالشاهد ايه اللي حصل؟ انه اتصلوا بالشرطة ما فيش. قدر الله ان مدرس من المدرسة معدي شاف الاولاد دول واقفين
في هنا بتعملوا ايه؟ ده احنا رايحين لفلان علشان آآ نغزه. يعني ايه يا ابني ده آآ ده ده قريبي. قريبك! طب مش عارف ايه! طب يرضيك! عمل كزا وكزا وكزا لا لا ما يرضيش
ابدا بس يا رجالة ما ينفعش الحكاية والرواية. وبعدين ايه اللي حصل؟ مصايب. كل الكلام ده فين؟ فيه كتاب. ما اصابك لم يكن ليخطئك وما اخطأك لم يكن ليصيبك. دي لازم تبقى عقيدة عندك انه لو قدر لكان حاولت واجتهدت وعشان ادخل الكلية اللي انا عايز
وبعدين بنت اعرفها تعبت جدا في السانوية الازهرية. والسانوية الازهرية بتاعة زمان بقى مش عارف سبعتاشر مادة ايه وغير المواد بتاعتنا دوم سبعتاشر مادة شرعية وحاجات زي كده. اللي البنت دي اجتهدت جدا ووالدها كان عايزها تدخل كلية صيدلة. جابت كم؟ جابت حوالي
تلاتة وتمانين في المية في ازهر ده كان رقم كبير جدا. وكان السنة اللي قبلها ينفع تدخل صيدلة. السنة دي ما دخلتش صيدلة. ليه؟ لانه التنسيق جايب تلاتة تمانين ونص في المية. تعمل ايه؟ تدخل كلية علوم. وهي في كلية علوم تحسن. تجيب في كلية علوم في سنة اولى جيد جدا
بتروح محسنة في سانوية ازهرية تاني تروح جايبة سبعة وتمانين في المية. المرة دي ايه اللي يحصل؟ تزيد آآ التنسيق السنة اللي قبلها زاد نص درجة. آآ في المية. السنة دي زاد نص درجة عادية. نص درجة عادية. بس خلاص. وتروح جايبة تاني سنة جاي جدا
المهم السيد النائب جاي جدا مع مرتبة الشرف الاربع سنين بتوع علوم. وتعينت مساعدة باحس وتقبض سبعة وسبعين جنيه. يعني المهم الشاهد يا جماعة ايه؟ ان دي مصايف. كانت عايزة تدخل كلية
معينة مصيبة خلاص ربنا مش كاتب. دلوقتي بقت مدرسة في الكويت وبتقبض بالدينار والدينار بكام وستين جنيه والحالة بقت زي الفل يمكن لو كانت دخلت صيدلة كان زمانها واقفة في صيدلية دلوقتي وبتاخد لها سبعميت تمنميت جنيه ولا الف جنيه والدنيا مش ماشية. انما دلوقتي بتقبض بها يا عم
بدي نص. خلاص؟ فالشاهد يا جماعة ايه؟ الشاهد ان دي اقدار. وانك لازم ترضى بالقدر عشان كده في تعريف جميل قوي للصبر. عايز ناخد بالنا منه. بيقولوا الصبر هو التزام الادب عند المصائب. الست اللي النبي صلى الله عليه وسلم عدى عليها
قعدت تنوح وتشق الهدوم وتعمل الكلام ده كله. النبي صلى الله عليه وسلم قال ايه؟ اه اصبري. يصبرها النبي صلى الله عليه وسلم. فما تعرفوش. اليك عني فانك لا تدري بمصيبتي. انت ما تعرفش انا اللي عندي ايه. انا اللي حصل لي ما حصلش لحد. انا مشكلتي ما وردتش على حد قبل كده. اليك عني يا هذا فايه اللي حصل
اه مشى النبي صلى الله عليه وسلم عرفت ان هو النبي جري ورا النبي صلى الله عليه وسلم خلاص يا رسول الله رضيت وصبرت وخلاص وبقيت زي الفل. قال انما الصبر
عند الصدمة الاولى. الصبر عند اما تسرع المشكلة. الصبر عندما تسمع ابنك مريض مرض خطير ولازم له عملية بكرة. سمعت الخبر من الدكتور قلبك عامل ايه؟ حالك عامل ايه؟ دي يا جماعة زي ما بقول لكم دي اقداس ودي ربنا كاتبها. اه اخد بالاسباب وابذل كل ما استطيع
لكن في الاول وفي الاخر ابقى عارف ايه ان انا لو ما وفقتش ده قدر الله سبحانه وتعالى. واني ارضى بقدر الله فقدر الله نازل لا محالة فمن رضي فله الرضا ومن سخط فعليه السخط. ثم بعد ذلك يقول الله لكي لا تأسوا على ما فاتكم. ولا تفرحوا بما
اتاكم لكي لا تأسوا على ما فاتكم. عشان ما تحزنش على حاجة فاتتك. حاجة من امر الدنيا فاتتك ما تحسمش. كل كان نفسك تدخلها وظيفة كان نفسك تنظف فيها بنت كان نفسك تجوزها آآ شغلانة معينة كان هيجي لك منها مبلغ معين. خلاص ما تحزنش. انت عارف ما تحزنش ليه
لان اللي كتب كده اعلم بك. ومحال ان يمنعك شيء فيه خير لك مستحيل ربنا يمنعك حاجة فيها خير لك. فساعتها لما ييجي في قلبك المعنى ده ان ربنا الرحمن الرحيم
ارحم بي من ابويا ومن امي. لو عارف ان الموضوع ده فيه خير كان سهله. فلو عارف ان البنت اللي انت كنت عايز تتجوزها فيها خير كان سهلها لك. لو عارف ان الوظيفة او الكلية اللي انت نفسك تدخلها كان فيها خير لك. كان ييسرها لك. لكن لما علم ان ذلك في
فيه شر لك وانت تقعد تدور على الحكمة كده طب ازاي؟ طب منين؟ طب فين؟ يكفيك قول الله جل وعلا وعسى انت تكره ام لو انتم تحبوا الاول وعسى ان تحبوا شيئا وهو شر لكم وعسى ان تكرهوا شيئا وهو خير لكم. والله يعلم وانت
انتم لا تعلمون هي دي. ان المعنى دا هو اللي انا عايزك اصلا تخرج به النهاردة. والله يعلم وانتم لا تعلمون. قال لك لا يكمل ايمان احد حتى يؤمن ان اختيار الله له خير من اختياره لنفسه. خلاص؟ لازم دي
وعقيدة عندك ان اختيار ربنا لك احسن من اختيارك لنفسك. فزوجك اللي انت متجوزاه زوجتك اللي انت متجوزها اولادك دول اصحاب دول هم دول اللي ربنا اختارهم لك. فترضى بهم. ترضوا بهم وترضى بقدر الله جل وعلا. لكي لا تأسوا على مفتاكم
احزنوا على ما فاتكم ولا تفرحوا بما اتاكم. طب ليه ما افرحش باللي ربنا اداه لي يعني؟ هو الفرح حرام يا عم الشيخ؟ حرام ان انا نفرح يعني؟ طب ما في اية بتقول والله لا يحب الفرحين
طب اعمل ايه؟ كنت بستقصى كده الايات اللي بتكشف كزب بنا كده وكزب ناس كتير اللي هي الايات اللي ربنا الطالب بيقول فيها ان الله لا يحب كذا. ان الله لا يحب كذا. فلقيت بقى صفات كتير جدا ربنا ما بيحبهاش. وللاسف احنا بندعي ان احنا بنحب
ربنا والصفات دي للاسف بعضها موجود عندنا. ده المعيار. الفرح يجوز ولا يجوز؟ اه يجوز. بس فرح بايه؟ بفضل الله وبنعمته. قل بفضل الله. اه فبذلك فليفرحوا. يبقى فيه فرح محمود. لكن على النقيض
الناحية التانية في فرح مذموم اللي هو الفرح بايه؟ بغير الحق. او فرح بدنيا زائلة. ما انت ممكن تفرح بنعمة جات لك. ونبلوك بالخير والشر فتنة. دي فتنة. الخير ده هتبتلى فيه. هل انت هتنجح في الاختبار ولا هتسقط؟ ما تعرفش
طيب ثم بعد ذلك والله لا يحب كل مختال فخور. قال لك مختال في نفسه فخور على غيره. قال لك مختال في نفسه ليه؟ قال لك لانه يرى ان له مزية عن الناس. شايف ان عنده ميزة مش موجودة في غيره. فهو ذكي ولماح لكن الناس فهماها بطيء
وهو شكله جميل وهنسم كده وسمارت وبتاع ولكن الناس هو عنده شوية شعر حلوين وسايحين بس آآ اصحاب كلهم شعرهم واقع. آآ هو آآ طول بعرض واصحابه كلهم تلتين. آآ هو هو شايف انه عنده مزية عن الناس
والناحية التانية فخور لانه شايف ان فيه المزية دي لنفسه. اصل انا لو ما استاهلش ما كنتش خدتها. بص يا عم الشيخ والله اصل انا الحمد لله انا لو ما كنتش
ما كانش ربنا اداني. طب ما ربنا بيدي الكافر. مش ربنا بيدي الكافر؟ بل ويستجيب للكافر ويستجيب دعاء الكافر ولو كان الدعاء ده على مسلم بالمناسبة. ازا كان الكافر مزلوم ودع على مسلم الله سبحانه وتعالى كما عند الامام احمد ان الله
اجيبوا دعوة المظلوم وانه ليس بينها وبين الله حجاب ولو كانت دعوة كافر. كافر وظلم لو دعا ربنا يستجيب دعوته خدت بالك فالموضوع ايه خطير الذين يبخلون بقى دول مشكلة معاوي بيبخل ده مشكلة لكن المصيبة الاكبر
اللي ما معهوش ويأمرون الناس بالبخل. يعني ربنا اكرمك ده كله ايه؟ الايات في الاول خالص آآ ذلك فضل الله. اللي هي الاية اللي قبل ما نبدأ بها على طول اية واحد وعشرين. ذلك فضل الله فكل اللي انت فيه اصلا من فضل ربنا سبحانه وتعالى. وكل اللي انت فيه نعمة من الله سبحانه وتعالى. تستوجب شكر. فمش عشان انت مميز ولا حاجة
هو ذو الفضل العظيم سبحانه وبحمده. طيب لما ربنا ينعم عليك بحاجة من فضله وما تطلعشي تبقى بخيل. اشد منها انك ما عندكش فلوس بصي قاعد في مجلس وفي حد من الاثرياء وبتاع فجه حد يطلب نوالا او يطلب عطية يعني. فيغمز له كده. ما تستاهلوش انت عارف
في الفلوس احنا بنتعب فيها يا اخي انت مش لاقي تاكل اصلا! ما تسيب الراجل يطلع كان هيطلع خلاص سبه يطلع. لأ ده اللي بيقولوا عليه لا بيرحم على المسل ده غلط طبعا يا جماعة لان لا احد يملك ان يمنع رحمة يريد الله سبحانه وتعالى ان ينزلها طبعا ده كان فخية. آآ ومن
فان الله هو الغني الحميد. ربنا سبحانه وتعالى غني عن العالمين. طب الاية الاخيرة بس عشان آآ سريعا. لقد ارسلنا رسلنا بالبينات الاية دي طبعا العمدة وهي فيها ذكر الحديد الذي به سميت السورة. فنحاول نمر عليها مرور سريع كده. لقد ارسلنا رسلنا. طب رسلنا ليه ليه مش رسولنا؟ ليه مش رسول واحد؟ ما حدش سأل نفسه السؤال ده
عاملة ايه بسيدنا ادم لحد دلوقتي؟ ما كان ينزل رسول واحد وخلاص والناس كلها تمشي وراه زي ما النبي محمد صلى الله عليه وسلم نزل من الف وربعمية سنة لحد دلوقتي. قالوا ان منهج ادم عليه السلام
لما نزل ربنا سبحانه وتعالى يعلمه ويتلقى الكلمات والكلام ده ايه اللي حصل؟ ان سيدنا ادم اخد المنهج ده له وعلمه اولاده. ثم انتشر اولاد ادم في الارض فبقى فيه اماكن ما يسمعوش اصلا عن حد تاني. ناس بقى تكاثروا وخلفوا وولدوا ناس عايشين في الجبال وناس في اعالي الجبال وناس عايشين في الوديان
وناس عايشين في كده وكده فبدأ ايه يتفرقوا فكان لازم كل فرقة فيهم تطلع فيها علة من العلات وافة من الافات تحتاج لنزول نبي او الرسول مخصوص لهم علشان يعالج القفا دي. ويعالج المشكلة دي. طيب لما كانت الامة الاخيرة بقى الامة الخاتمة امة النبي صلى الله عليه وسلم امة واحدة
فبقت الافات بتاعتها بتنتقل. فالوقت المعصية اللي بتحصل في امريكا بتوصل لنا في تلات دقايق. صح؟ فبقت المشكلة اللي بيعملها الانجليز بيعملها المصريين بيعملها السعوديين بيعملها الايرانيين بيعملها كزا بنسب. فبدأت العلل تبقى واحدة والافات تبقى واحدة فاحتاج ذلك لرسول
واحد وهو النبي الخاطر محمد صلى الله عليه وسلم. والدعوة الخاتمة وهي دعوة الاسلام. وانزلنا بالبينات طبعا بالواضحات. ارسلنا البيانات الواضحات قال لك البيانات الواضحات دي واضحات في ايه؟ واضحات في تلات حاجات. قال لك البيانات دي واضحات او بتوضح تلات حاجات. قال لك
الايات الكونية التي تدل على حقيقة وجود الله سبحانه وتعالى. ايات واضحة ان ربنا موجود وان ربنا هو اللي بيسير الكون ده وكده. قال لك وايات واضحات على صدق الداعية. صدق الرسول. ان هو فعلا رسول من عند الله. فلازم ييجي بمعجزة مسل العصا والكلام ده. طيب تالت حاجة
جزئيات الحركة اللي هي المعيشة بتاعة الناس دي ازاي يعيشوا وازاي يتصرفوا والكلام ده كله. ازاي يعيشوا وازاي تتنظم حياتهم ودول اللي يصلح لقوم لا يصلح لغيرهم فهموا الكلام ده فبدأت تنزل الشرائع المختلفة. خلاص يا جماعة؟ وانزلنا معهم الكتاب والميزان. قال لك انزلنا معهم الكتاب يعني كل نبي كان له كتاب
قالوا طيب هو كل نبي له كتاب ولا كل رسول له كتاب؟ قال له لا الثابت ان كل نبي له كتاب. بس يا اما الكتاب ده بتاعه يا اما بتاع اقرب رسول جاءه
كل رسول له كتاف ده ثابت. لكن كل نبي لازم له كتاب برضو. كتابه ده يا اما ينزل له مخصوص. او ينزل الرسول قبله وهو جاي يكمل عنده. خلاص؟ او جاي يتبع نفس الشريعة اللي نزلت فيه. وانزلنا معهم الكتاب والميزان. قال لك الميزان في تفسيرها تلات حاجات. الميزان يعني ايه
العد والقسط. يعني مع الكتاب والايات الواضحات دي لازم الدنيا تساس بالعدل. وان الله يقيم دولة العدل وان كانت كافرة وده مسال واضح جدا في الدول اللي برة زي ما قلت لك كده على صاحبنا اللي كان شغال في كندا ومتزوج كندية سنة الفين وتمانية زوجته سابت الشركة اللي حصل لقى
التليفون جاي في سنة الفين وحداشر. السلام عليكم. وعليكم السلام. طبعا ما بيقولوش السلام عليكم. اه السلام عليكم. ايوا دلوقتي والله حضرتك زوجتك كانت موجودة في الشركة في سنة كزا اهو واحنا لما خرجت آآ من الشركة اداناها شيك بقيمة آآ يعني مساهمتها في الارباح حاجة زي كده يعني زي علاوة
تشجيعية حاجة كده نهاية خدمة حاجة كويسة يعني كده. فالكلام ده هي اخدته بناء على تقارير بنسبة الضرايب ونسبة الارباح للشركة في فاحنا دلوقتي بنعمل جرد مش عارف كل كام سنة كل خمس سنين حاجة كده. فالجد ده اثبت ان كان فيه خطأ في نسبة الارباح
مع نسبة ايه؟ مع نسبة الضرايب. فيبقى كده في مبلغ اتوفر للشركة المبلغ ده هيتقسم على الموظفين اللي كانوا شغالين في السنة دي. فزوجتك نصيبها من المبلغ ده مع رسالة توضيحية تفصيلية بالارقام. يعني الضرايب كانت كزا. والرقم الاولاني كان كزا زي عندنا. زي عندنا بالزبط. دا كزب بقى يا
يعني شو تخيل انه ايه ده الفين وحداشر ودي اصلا سايبة الشركة من الفين وتمانية طب ما بارك الله فيما رزق والرقم اللي جه خلاص مش الكلام ده. الست اللي قاعدة بتبيع وقابلها واحد سوداني. قاعدة في اوروبا فحطة الحاجات على الرفوف كده. الرف اللي فوق نفس الحاجة. يعني مسلا لو دي كانتزاية وتحت كانزاية
البيبسي ده بكام باتنين يورو مسلا. وتحت بكم؟ بيورو ونص. طب آآ ازاي ما الاتنين واحد قالت لك لا اصل ده قبل ما السعر يغلى وده بعد ما السعر زاد. الحاجة ما حدش هيعرف اصلا ولا حد هيسألك. ده انت قاعدة بكشك آآ يعني انت مين اصلا هيسألك؟ فصرخت لما
فبيقول لها كده قالت له انت عايزني ابقى حرامية؟ ده انا اخدته من الحكومة بالسعر ده فبابيعه به. وده اخدته بالسعر ده زي عندنا برضه بالقصة تبقى قلنا الميزان العدل. قلنا الميزان ايه تاني؟ مش قلنا الميزان قلنا اه
الميزان قال لك القياس. فانزلنا الكتاب قال لك في كل مسألة وكل مشكلة هتقابلك في حياتك لها اصل موجود في القرآن. اما ان حلها تحديدا وبكل تفاصيله موجود في القرآن. او الميزان بقى اللي هو القياس. فانت هتقيس على حالة موجودة في القرآن
فرطنا في الكتاب من شيء. يبقى كل المسائل كل المشاكل كل الحاجات اللي هتقابلك آآ كده وخلاص يعني آآ سريعا برضه ننجز الباقي الله المستعان وانزلنا الحديد فيه بأس شديد. طبعا اتكلمنا الاول عن الدعوة وعن الدعاء اللي هم الرسل. وبعد كده بنتكلم على كيف
دين الله. ينصر بدعاه. قالوا كده بالدعوة الماجدة والامة المجاهدة. لازم الاتنين مع بعض يا جماعة. لن تنصت امة ضعيفة. اه امة الاسلام منصورة. والله سبحانه وتعالى كتب ليغلبن هو ورسله. سبحانه وبحمده. اهيغلب وان جندنا
اه هم الغالبون. ده ده حقيقة دي مسلمات دي قواعد اساسية ما فيش فيها شك ما فيش فيها امرأة. بس مشكلتنا كلها فين وكان حقا علينا مين بقى المؤمنين دول اللي يستاهلوا الوعد ده ؟ هم فين ؟ فمستحيل الحق ينتصر
مع امة ضعيفة مع امة بتتخاذل عن مصدر عزها ومصدر شرفها. فالحديد هنا ان كان مصدر القوة في البيوت في الاساسات في الاعمدة لا يستغنى عنه منشأ من المنشآت مهما كان شكله عامل ازاي لازم داخل فيه ستيل داخل فيه حديد. يعني عنصر مهم جدا في المباني والكلام ده والمنشآت الخرسانية وغيرها
في منشآت كاملة استيل حديد بالكامل. واخد بال حضرتك ومع ذلك ايه ده مصدر القوة في الدنيا. طب فين بقى الاقوياء في الدين الناس اللي زي الحديد في العمدان. العمود ده لو من غير حديد مع السلامة. قوة الضغط في الخرسانة كبيرة لكن قوة الشد
عشرة في المية من قوة الضغط. يعني انا لو جبت مكعب خرسانة وضغطت عليه يستحمل مسلا ميتين وخمسين كيلو جرام على السنتيمتر وربع. استحملوا الحتة دي لكن لو بشده يستحمل عشرة في المية بس من القوة دي وينهار يتفتت. يعني لو جيت مكعب خرسانة بس ما فيش فيه حديد وضغطت عليه
المفروض بعد مرور تمانية وعشرين يوم يكون قوة تحمله متين وخمسين كيلو جرام على سنتيمتر وربع. خلاص؟ لكن لو جيت اشده عشرة في المية بس من الضغط ده يخليه لك امال ايه اللي مخلي بقى يشتغل في الضغط زي في الشد الحديد. الحديد
قوته في الشد زي قوته في الضغط. بتضغط على حتة حديدة زي بتشدها الاتنين بصوا بعض. فعلشان كده العناصر اللي بيبقى فيها شد لو ضغط لازم احط فيها مين ؟ حديد. العناصر اللي بتستحمل ضغط بس احط فيها خرسانة وانا مطمن ما فيش مشكلة لانها تشيل. لكن شاب الخرسانة تقول
انا مش هلعب معكم. خلاص يا جماعة؟ فالحديد عنصر مهم جدا. طب فين بقى الرجالة اللي شغالين شغل الحديد ده في الدين بيتضغط ويتشد ويتعمل وتحدفه ويرده في وشك تاني فين؟ فين الرجالة دي؟ اللي بهم ينصر الدين. وزي ما قلنا قدر الله صادق هو
مكتوب ان فلان هينصر الدين. بس امتى يزهر للناس ليعلم الله يعني ايه ؟ يعني ليظهر علم الله للناس. ربنا عارف قبل كده. وكتب زي ما قلنا لكن عشان علمه ده يظهر للناس لازم انت تقوم تعمل العمل اللي هو قدره. اللي هو نصرة الدين. وليعلم الله من
ينصره ورسله بالغيب ان الله قوي عزيز. ربنا اصلا لا محتاجك وغني عن العالمين. لو انكم كلكم انسكم وجنكم على باتقى رجل لو كلكم قلوبكم زي قلوب اطهر الانبياء وخاتم الانبياء. محمد صلى الله عليه وسلم ما زاد ذلك في ملك الله شيء. صح ولا لأ؟ ولو انكم
لكم انسكم وجنكم عربكم وعجمكم اولكم واخركم على قلب افجر رجل منكم؟ على قلب ابو جهل. تخيل سبعة مليار ابو جهل في الارض ما نقص ذلك من ملك لمن شيء. ان الله قوي عزيز. عزيز لا يغالب. بس انت اللي بتشرف نفسك وانت اللي بتجعل لنفسك
مركز في انك ايه تشارك. فنسأل الله جل وعلا ان يستعملنا والا يستبدلنا. ونسأل الله جل وعلا ان يوفقنا لعمل صالح يقبضنا عليه. ونسأل الله جل وعلا ان يوفقنا لان نكون من خدام دينه وممن ينصرون دينه انه ولي ذلك ومولاه. معلش شيخنا الشيخ اتفضل شيخ علي اسف جدا على الاطالة جزاك الله
سبحانك اللهم وبحمدك اشهد ان لا اله الا انت استغفرك واتوب اليك. السلام عليكم ورحمة الله وبركاته. اسفين على التأخير وبنأخركم شوية بس هو كتاب الله بقى سبحانه وتعالى والتفسير ونبذل فيه من الوقت والجهد. نسأل الله سبحانه وتعالى ان يعلمنا وان يفهمنا. لو سمحت افتح المصحف
على الاية ستة وعشرين. يقول الله سبحانه وتعالى ولقد ارسلنا نوحا وابراهيم وجعلنا في ذريتهما النبوة والكتاب فمنهم مهتد وكثير منهم فاسقون. المعنى العام للاية الله يقول اني الله ارسلت نوحا وابراهيم
وجعلت في ذريتهما ذرية اللي هي اللي هتعود على مين؟ على نوح وابراهيم. النبوة والكتاب. يبقى كل الرسل والانبياء اللي جم بعد كده من ذرية مين؟ من ذرية نوح وابراهيم. فمنهم مهتدي وكثير منهم فاسقون. الله سبحانه وتعالى بيخبرنا
احنا هنا بكيفية تعامل الناس مع الكتاب. علشان نبقى عارفين برضو ونطبق على نفسنا. مع الكتاب بتاعنا ومع الدين بتاعنا ومع القرآن بتاعنا انت هتبقى ما بين هذين الحالين. اما اني مهتدئ وكثير منهم فاسقون. دايما الكثير ده موضع ايه؟ موضع ذم في القرآن الكريم. طيب
في بداية الصورة تعال نتكلم في التفسير التحليلي بقى. ولقد ارسلنا الواو دي هتعود على ايه؟ الواو دي عطف عطفة على ايه؟ بتعطف ايه بايه؟ العطف ايوة الله يفتح عليك الاولانية. الاولانية الله سبحانه وتعالى يخبرك انه ارسل الرسل كلهم. بالبينات. وهنا يختار من الرسل اتنين
نوح وابراهيم. باب في في علم القرآن اللي هو عطف الخاص على العام. بتلاقي القرآن يفصل لك ساعة يجيب يتكلم معك على عام وبعدين في مرة اطار خاص علشان يناسب كل نفسية بتقرأ في القرآن. فالله سبحانه وتعالى ارسل رسله بالبينات
وآآ آآ طيب عندنا ارسلنا النون دي اسمها نون ايه؟ نون العظمة. تنفع لون الجمع ها الله سبحانه وتعالى حينما يتحدث عن نفسه بيتحدث بالعظمة سبحانه وتعالى. انا نحن نزلنا الذكر. وده الشيء العادي اصلا. احنا واحنا بنكلم حد
كل سيادتكم او فخامتكم وانت بتكتب جواب او بتخاطب حد. آآ نوحا وابراهيم الاباء الكبار اللي الرسل كلهم من نسلهم فمنهم اي من ذريتهم. مهتد في حد المهتد مين؟ اللي مسك الكتاب واللي تمسك به واللي اتبعه
الفاسقون مين الفاسق بقى؟ اللي خرج مع معنى كلمة فسق دي اما يكون عندي طريق فالطريق اللي يخرج من الطريق ده يبقى فسخ عن الطريق. خرج عن الطريق. فالفاسقون هم الخارجون عن الطريق. طيب لقد ارسلنا رسول نوحا
وابراهيم وجعلنا في ذريتهما النبوة والكتاب. كلمة الكتاب هنا هتعود على ايه؟ التوراة والانجيل والزبور والفرقان كل ده جامع تحت ايه؟ قول الله سبحانه وتعالى الكتاب. ثم تعال ننتقل بقى للاية اللي بعدها. ثم قفينا على
اثارهم. عندنا هنا اشكالية. الاول عاوز اعرف ايه معنى كلمة قفينا؟ علشان اقدر افهم الاية يعني ايه؟ تفسير عام كده. الله سبحانه وتعالى يقول ثم قفينا يعني اتبعنا. اتبعنا على اثارهم. هم مين اللي اتبعنا على اثارهم؟ نوح
وابراهيم كان هيبقى ايه؟ على اثارهما. مش فوق ربنا قال ذريتهما هم الاثنين. في فرق بين وبين الجمع. انا شايف ان اثارهم دي جمع. وليس اثارهما. يبقى نوح وابراهيم وذليتهما. كل ما سبق الله سبحانه
وتعالى اتبع على اثارهما برسلنا. وقفينا يعني واتبعنا بعيسى ابن مريم. واتيناه الانجيل. هنا تخصيص عن التخصيص هو الخلاص الرسل كلهم بعد كده الله سبحانه وتعالى ذكر لنا نوح وابراهيم. والان يذكر لنا موقف لعيسى مع قومه. وكفينا بعيسى ابن مريم
ابن مريم واتيناه الانجيل. الكتاب اهوات وجعلنا في قلوب الذين اتبعوه رأفة ورحمة رهبانية ابتدعوها. احنا عندنا مشكلة هنا في الاية لازم نقف معها. الرهبانية دي كانت مطلوبة منهم ولا مش مطلوبة منهم؟ حد هيايه
ابتدعوها يبقى مش مطلوبة منهم وهم ابتدعوها. بس الله سبحانه وتعالى بعدها يقول ايه؟ ما كتبناها عليهم الا ابتغاء رضوان الله فالواضح من سياق الكلام ان الله سبحانه وتعالى كتبها عليهم ما كتبناها عليهم الا ابتغاء رضوان الله فما رعوها
اه حق رعايتها فاتينا الذين امنوا منهم اجرهم وكثير منهم فاسقون. عاوزين نعرف لو وقفنا ان شاء الله طالما قلنا قفينا يعني اتباعنا وتوالى الرسل خلف بعضهم خلاص لحد ما وصلنا لفين؟ لعيسى ابن مريم. تعال نشوف نموذج من الناس اللي تعاملوا مع الكتاب
طب ليه هشوفه علشان انا ما اقعش في نفس الاخطاء او علشان استفاد من نفس المميزات اللي حصلت. وكفينا بعيسى بن مريم واتيناه الانجيل هي عندنا الله سبحانه وتعالى قف بالنبي صلى الله عليه وسلم واتاه القرآن. وجعلنا في قلوب الذين اتبعوه رأفة ورحمة
الله سبحانه وتعالى جعل في قلوبهم رأفة ورحمة. الرأفة اللين وخفض الجناح. دي الرأفة. فيه فرق بين الرأفة والرحمة الرأفة اللين وخفض الجناح والرحمة ضيق العطف والشفقة. والرهبانية ايه الرهبانية دي بقى؟ نتكلم عن الرهبانية وبعدين نشوف هو ليه
سياق الرهبانية مذموم يعني هنا ربنا بيحمدهم ويشكرهم ولا بيذمهم ويعاقبهم؟ هذا الفعل مذموم اه اه ولى محمود ده اللي هنشوفه. الله سبحانه وتعالى جعل في قلوبهم رأفة ورحمة. الموضوع فيه اقوال. الاول الرهبانية يا جماعة من من
الرهبان من المترهب بيعمل ايه؟ بيزيد في الرهبة من الله سبحانه وتعالى. بيحاول يظهر ان هو خايف اوي اوي من ويعني بيرهب الله سبحانه وتعالى جدا. وايضا بيزهد فبيترك بعض من المأكل وبعض من من الملبس ومن المشرب ومن الزواج
عليه كل ده ابتغاء لله سبحانه وتعالى هو عاوز ان هو يقرب لربنا فبيقرب بهذا الامر. فعندنا القول تعالى ناخد قولين القول الاساسي اللي هو ايه؟ ان هم ابتدعوها والله سبحانه وتعالى لم يكتبها عليه. طيب هنا نفهم الاية ازاي؟ ورهبانية هؤلاء
الرهبان ابتدعوها ما كتبناها عليهم ولكنهم ابتدعوها ابتغاء رضوان الله كده هم ابتدعوها ابتغاء رضواني لو واحد عاوز يعبد الله سبحانه وتعالى. مع ايه معنى كلمة ابتدعوها؟ مهمة اوي ديت. ابتدع شيء جاب شيء جديد
البدعة حاجة مش موجودة وظهرت عندنا. فهو ابتدى حاجة في الدين ما جالوش في مع الرسول ولا مع الكتاب وقام وعمل به هو. فابتدعوها. اما ابتدعوها الله سبحانه وتعالى قبلها. فبعد ما الله سبحانه وتعالى قبلها منهم
رجعوا في كلامهم ما راعوهاش حق رعايتها بقى. طيب وده عندنا في الدين في شريعتنا وفي الاسلام نعم في شريعتنا وفي الاسلام ان انت اما تفرض على نفسك حاجة ربنا ما فرضهاش عليك. انت خلاص طالما فرضت على نفسك حاجة لازم ترعى هذا الفرض. الموضوع ده المحور ده يا جماعة من اهم المحاور في علاقتنا
سبحانه وتعالى علشان اللي بيعمل حاجة وبينكس عنها او بيبتعد عنها بعد فترة. انت اما عمال تظهر لك فين؟ تظهر لك في النذر. انا دلوقتي اقول ايه والله لو ابني تزوج انا هذبح كذا لله. او هطلع لو ابني شفاه الله هدفع هطلع الف جنيه. طيب بعد انا ما نذرت. هل
ينفع ارجع في النذر؟ لا خلاص. اصبح فرض ان هو النذر فرض ولا سنة؟ النذر سنة لحد قبل ما ما تقولوش. اما قلته خلاص بس اصبح فرض عليك. وبالتالي لازم تعمله. طب جه واحد عمل كده وما عملش ما اداش ما اداش النذر. يحاسب. واضحة
ديت يحاسب ليه؟ لان هو فرض على نفسه شيء وما عملوش. كذلك عامل زي الحج. في الحج مسلا لو واحد فرض على نفسه حج النافلة. ينفع في النص كده انا تعبت في عرفات
يوم فاكك الاحرام وماشي؟ لا خلاص طالما شرعتها على نفسك اصبحت فرض عليك ولازم هتكمل واي خطأ هتعمله في الحج هتروح تذبح على وتروح تعمل فدية مش كده ولو حصل حاجة تبطله هتعيده. على طول استروا يا رب ارزقنا الحج يا رب. انت عارف اي حاجة يصطادها. كلمة الحاء جنب الجيم
اول ما يجتمعوا جنب بعض تلاقي ايدين اترفعت على طول. اللهم ارزقنا الحج يا رب العالمين حج بيتك الحرام. يبقى عندنا يا جماعة ان في ما كتبناها عليهم دي ان الله سبحانه وتعالى ما كتبهاش عليهم. فيه قول وده مهم ان احنا نعرف اقوال العلماء عشان نشوف الناس بتتعامل ازاي مع كلام الله سبحانه وتعالى. في قول تاني اللي هو ايه
لا كتبناها عليهم بعدما ابتدأوا فيها. يبقى الرهبانية هم ابتدعوها فاما ابتدعوها ربنا سبحانه وتعالى قال ايه بقى كتبناها عليهم ما فرضتها عليهم الا ابتغاء رضوان الله عشان يحصلوا على رضواني. يبقى هنا هيكون اتكتبت عليهم الرهبانية
وهتبقى البدعة حمدها الله وقبلها. وكتبها عليهم. زي ما قلنا ايه؟ زي ما قلنا النذر. طيب الا ابتغاء رضوان الله فما رعوها حق رعايتها. عملوا ايه بقى؟ بعد ما قالوا احنا رهبان واحنا خلاص هنترك النساء وهنترك الاكل الطعام وهنترك
يا رب كلام كويس جدا جدا بنحب ربنا وبنخاف منه جدا جدا. وهنترهب لله سبحانه وتعالى. جه بعد كده النبي محمد صلى الله عليه وسلم. قالوا كفرنا به يبقى راعوا الرهبانية بتاعتهم ولا لا؟ لا ما راعوهاش. فما راعوها حق رعايتها. دا قول ان هم ايه؟ لم يؤمنوا بالنبي صلى الله عليه وسلم
وفي قول انهم بدلوا دينهم وفي قول انهم قصروا. قصروا في رعايتهم للدين. طبعا قلنا المثال بتاعها النذر والصيام برضه ما حد بيفرض على نفسه صيامه ولا حاجة خلاص طالما انت نذرا علي لاصوم لله سبحانه وتعالى عدد معين من الايام. انت نذرت كده يا بطل
عليك. طب ده نزر مسلا عشر شهور او سنة. خلاص اللي بيقول كلمة لازم يكون قدها في العبادات وفي التعامل مع الله سبحانه وتعالى يكون قدها اتينا الذين امنوا منهم اجرهم. مين بقى الذين امنوا منهم دول؟ الله سبحانه وتعالى في نهاية السورة في نهاية الاية فاتينا الذين امنوا منهم اجرا
وكثير منهم فاسقون. هؤلاء الرهبان. هؤلاء الرهبان اللي امنوا خد بالك ايه؟ فاتينا الذين امنوا امنوا مين بمحمد صلى الله عليه وسلم؟ فاتينا الذين امنوا منهم اجرهم. وبعدين كان كتير من الرهبان دول كان ايه؟ كان فاسقون
تعال ننتقل للاية اللي بعد كده. يا ايها الذين امنوا اتقوا الله وامنوا برسوله. يا ايها الذين امنوا النداء لمين؟ غلط النداء مش للمؤمنين. لان هو لو كان للمؤمنين مش هينفع اقول للمؤمن يا ايها الذين امنوا اتقوا الله وامنوا تاني. هم لسه
غير كده السياط الله سبحانه وتعالى يتحدث عن الرهبان وعن اليهود والنصارى. فالله يقول لهم اني ايه؟ يا ايها الذين امنوا بالتوراة الانجيل اتقوا الله خافوا من خافوا من الله سبحانه وتعالى وامنوا برسوله الذي ارسلته اليكم الا وهو محمد صلى الله عليه وسلم
ثم يخبرهم باب الرحمة يؤتكم كفلين من رحمته. كفلين يعني ايه؟ نصيب. الكفل نصيب فنصيبين او او مقدارين. وامنوا بالله ورسوله يؤتكم كفلين من رحمته. طيب ليه ليه كفلين؟ ليه ياخد نصيبين
الله يفتح عليك شوفوا الدكتور بقى ليه؟ لان هو ده كان مؤمن بعيسى. وبعدين امن بمحمد صلى الله عليه وسلم. يعني سبحان الله شف كده فيه ناس ربنا اختصهم وتلاقي ان هو ايه عيسى هو قلبه معلق بالله سبحانه وتعالى. كان كان يهودي
بعدين يا عيسى امن وبعدين جه النبي صلى الله عليه وسلم امن القرآن كلام الله الانجيل الغير محرف كلام الله. التوراة كلام الله. انا مع الدين حيث صار. انا مع الايمان حيث صار. انا عبد لله سبحانه وتعالى. لان الامر ده طبعا كبير
جدا على نفوس الناس. تغيير العقائد وتغيير الديانة. دي من اصعب الامور على نفوس الناس. ولذلك اللي غير بقى اللي انتقل واللي قطاع الله سبحانه وتعالى ده يحصل له ايه؟ ياخد كفلين. يؤتكم كفلين من رحمته والزيادة. ويجعل لكم نورا
به ويغفر لكم. ايه النور ده بقى؟ القرآن القرآن نور. يبقى هو نظرا لانهم امنوا بالنبي صلى الله عليه وسلم ربنا هيدوهم القرآن اللي هيمشي به في الناس هذا قول معين. ايضا ما تنساش النور آآ يسعى نورهم بين ايديهم وبايمانهم. اي النور في في الصورة دي
كتير جدا جدا ولازم تدور عليه هتلاقي ان جام في جزء معين عند الصراط نور وتجد ان يمشي بين الناس بنور وتجد ان في العبادة وفي الصلاة نور فالنور برضه بيكرر في هذا الامر. يبقى النور فيها ايه؟ يجعل لكم نورا يا جماعة عاملة ايه؟ دايما العبادات الله سبحانه وتعالى
يربطها برحمته وبركاته. عاملة زي قيام الليل كده. شرف المؤمن قيام الليل. انت شف بالليل عندك مقدار قد ايه من القيام اعرف شرفك بكرة وتقدير الناس لك. المقياس انت بتقيسه ليه ؟ طب قللت في قيام الليل شوية هيبقى الامر صعب شوية هتلاقي حد بقى يبدأ يزقك وهتلاقي حد
يبدأ يتعدى عليك واحد يقلل من شرفك. ليه؟ هو كده اتربطت بكده. شرف المؤمن قيام الليل. فكذلك ان خلاص الايمان نور من الله سبحانه وتعالى. فالايمان نور والهدى نور وتمشون به على الصراط. طيب ننتقل للاية الاخيرة
لئلا يعلم اهل الكتاب الا يقدرون على شيء من فضل الله. طيب عاوزة تتفك الاية دي شوية. لان هو العلماء في يعني على قولين في حد بيقول ايه؟ بيقول ان عندك فيه لام بتبقى زائدة. فيه حروف بتبقى زائدة استدراك كده او انت ماشي. وفيه حد تاني قال لأ ما فيش حاجة
كلمة زائدة من الادب مع الله سبحانه وتعالى ما نقولش زائدة. هي لان لا يعلم ديت الفك العربي بتاعها ليعلم اعلم او لكي يعلم ده الفك بتاعها في اللغة. ليعلم اهل الكتاب هنا الله سبحانه وتعالى يريد من اهل الكتاب ان
يعلمون. يعلمون ايه؟ انهم لا يقدرون على شيء من فضل الله. طب كلمة شيء ديت قصدهم المقصود بها هيكون هنا ايه لان هو خليك ماشي مع محور الايات وانت ماشي معها. احنا عندنا اهل الكتاب ترهبنوا. وبعد ما ترهبنوا يعني ابتدعوا حاجة ورهبانية. بعد كده فما رعاه
وحط رعايتها وغيروا وبدلوا. بعد كده في ناس منهم امنت فالناس اللي امنت ربنا اداهم كيف ليل من رحمته. والناس ربنا قال الباقيين اكثرهم فاسقون وبعدين الواضح ان الفاسقون دول زعلانين بقى دلوقتي ليه؟ هو ليه ربنا ادى للناس ديت كفلين من الرحمة واداهم نصيب
ايبين من الرحمة. فالله سبحانه وتعالى يخاطبهم ليعلم اهل الكتاب الا انت لا يقدر على اي شيء في فضل الله سبحانه وتعالى. ذلك فضل الله يؤتيه من يشاء. يديه نصيبين يديك فلان يديه تلاتة يديه اربعة. انت مؤمن وتطيع مع الله سبحانه وتعالى
الا يقدرون على شيء من فضل الله. وان الفضل اللي هو بقى ايه؟ الكفل والرحمة والحظ والنصيب هذا كله. وان الفضل بيد الله يؤتيه من يشاء. الخاتمة دي في السورة مهمة جدا جدا. احنا قلنا في محور اهم في تلات اربع محاور في السورة
اهم المحاور اللي انصحكم بها واللي انا يعني بنصح نفسي بها وانا بقرأ سورة الحديد اقرأها مرة كده وانت بتدور على الايمان دور على الايمان والمؤمنين وشفها. هتلاقيها جت سبعتاشر مرة في السورة. كلمة الايمان بمشتقاتها ايمان
ايمانا جت سبعتاشر مرة. فالمحور الاساسي في الصورة هو محور الايمان. انت قاعد تدور عليه وتشوفه لحد ما في الاخر ييجي بعد ما دورت وظهر لك انه مرة مع الحديد وظهر لك انه مرة مع الخشوع الم يأن للذين امنوا ان تقشع قلوبهم وهيظهر لك في كل اية انواع من
ايمان عشان يتجدد الايمان في قلبك. ويزداد الايمان في قلبك. وفي النهاية بقى كده قبل ما تختم السورة تعرف ان ايه؟ وان الفضل بيد الله وان الايمان من عند الله سبحانه وتعالى وان خير الفضل اللي يؤتيه المسلم هو ايمان يوقر في قلبه وان الفضل
بيد الله يؤتيه من يشاء. اللهم ارزقنا الايمان واجعلنا ممن شئت لهم الايمان. والله ذو الفضل العظيم انت بتلتمس من رحمة الله وبتلتمس من فضل الله. الايمان اللي يوتر في قلبك واللي يمتلئ به قلبك. وما هو الا من عند الله. كده الحمد لله
رب العالمين نبقى خلصنا السورة بفضل الله تحريك بسيط. اوصي نفسي واياكم كثرة القراءة. يعني ايه؟ اقرأها عشرين مرة ولا حاجة. ما تضيعش خلاص طالما حضرنا مرة او اتنين وتلاتة واربعة تقدر تحصل على التسجيلات بسهولة. الحمد لله كانت بسيطة. ما حدش طول الشيخ سعد والشيخ حازم. والباقيين الحمد لله كانت الناس
بتلتزم بوقتها ده بالنسبة للتسجيلات فهتكون موجودة. النهاردة طيب بالنسبة للتسجيلات اراها عشرين مرة ولا حاجة تقدر تحفزها بسهولة جدا جدا لسبب مهم ان فيه امتحان عليها وهيبقى فيه جايزة قيمة ان شاء الله رب العالمين
انت عارف الناس دي اول جوزها تليفونات بقى وحاجات زي كده كلام من ده. فيبقى من فضل الله علينا ذلك فضل الله يؤتيه من يشاء. الحاجة الاهم ان تبقى طلعت
في صورة وكسبتها واستقرت في قلبك وحفزتها وتقف تصلي بها وتعيش معها ان شاء الله يكون لها تأثير كبير جدا جدا في حياتك. انما المؤمنون الذين اذا ذكر الله وجلت قلوبهم واذا تليت عليهم اياته احنا كلنا بندور على زيادة الايمان. اقرأ كده سورة الحديد وانت بتبحث عن زيادة الايمان
تجد ان شاء الله ايمان وحلاوة في قلبك. اقول قولي هذا واستغفر الله لي ولكم. والسلام عليكم ورحمة الله وبركاته